MFC ร่วม “ช้อปดีมีคืน” เปิดช่องนักลงทุนลดหย่อนภาษี
MFC แนะนำ 4 กองทุนเด่นน่าลงทุนช่วงนี้ พร้อมร่วมโครงการ “ช้อปดีมีคืน” เปิดช่องนักลงทุนลดหย่อนภาษี ตั้งแต่วันนี้ถึง 15 ก.พ.66
MFC แนะนำ 4 กองทุนเด่นน่าลงทุนช่วงนี้ พร้อมร่วมโครงการ “ช้อปดีมีคืน” เปิดช่องนักลงทุนลดหย่อนภาษี ตั้งแต่วันนี้ถึง 15 ก.พ.66
10 ม.ค. 2566

นายนิเวศ พันธุ์ขะวงศ์ ประธานเจ้าหน้าที่ปฏิบัติการ สายปฏิบัติการลงทุน บริษัทหลักทรัพย์จัดการกองทุน เอ็มเอฟซี จำกัด (มหาชน) หรือ MFC เปิดเผยว่า การเข้าร่วมโครงการช้อปดีมีคืน 2566 เพื่อลดหย่อนภาษีประจำปีนั้น ค่าธรรมเนียมการซื้อหน่วยลงทุน หรือ Front-end Fee ที่ทางบริษัทฯ เรียกเก็บจากลูกค้าที่เข้าร่วมโครงการได้สูงสุด 30,000 บาท โดย บลจ.เอ็มเอฟซี จะเข้าร่วมเฉพาะการออกใบกำกับภาษีในรูปแบบกระดาษเท่านั้น และหนังสือรับรองสิทธิ์ในหน่วยลงทุน / ใบยืนยัน /ใบเสร็จรับเงิน / ใบกำกับภาษี ที่นักลงทุนได้รับสามารถใช้เป็นหลักฐานเพื่อลดหย่อนภาษีประจำปี 2566 ได้ โดยเป็นไปตามเงื่อนไขที่รัฐบาลกำหนด
นอกจากนี้กองทุนรวม 4 ตัวเด่นที่ บลจ.เอ็มเอฟซี มองว่าควรค่าแก่การลงทุนในช่วงนี้ได้แก่ 1. กองทุน “MCHINA” ที่ลงทุนในหุ้นจีน A-Shares ซึ่งเป็นกองทุนที่คาดการณ์ว่าจะได้รับประโยชน์จากการเติบโตทางเศรษฐกิจของประเทศจีนในระยะยาว อันเนื่องมาจากปัจจัยด้านหุ้นจีนที่คาดว่าจะค่อยๆ ฟื้นตัวขึ้นในปี 2566 ตามลำดับ รวมไปถึงมาตรการการผ่อนปรนการควบคุมโควิดและการเปิดประเทศ  2. กองทุน “MCHEVO” กองทุนที่ลงทุนในหุ้นจีน All Shares ใน China Evolution Theme ซึ่งเป็นบริษัทที่ได้รับประโยชน์จากการเปลี่ยนผ่านสู่เศรษฐกิจยุคใหม่ของจีน
รวมทั้ง 3. กองทุน “MHEALTHG” เกาะกลุ่มหุ้น Healthcare ซึ่งเป็นอุตสาหกรรมที่มีความผันผวนต่ำ มีความสามารถในการส่งผ่านต้นทุนและเงินเฟ้อไปยังผู้บริโภค นอกจากนี้ ยังมีข้อได้เปรียบด้านกำไรที่โดดเด่นกว่าตลาดในช่วงจังหวะเศรษฐกิจขาลง และ 4. กองทุน “MINFRA” ที่ลงทุนในโครงสร้างพื้นฐานที่ยั่งยืน (Sustainable Infrastructure) ซึ่งเป็นทางเลือกการลงทุนอีกแนวทางที่ทนต่อความผันผวนของตลาดได้เป็นอย่างดี เนื่องจากมีรายได้มั่นคง เช่น บริการสาธารณูปโภคด้านพลังงานสะอาด บำบัดน้ำเสีย ซึ่งเป็นสินค้าและบริการขั้นพื้นฐานอีกด้วย
ทั้งนี้ นักลงทุนจะต้องทำความเข้าใจลักษณะสินค้า เงื่อนไขผลตอบแทนความเสี่ยงก่อนตัดสินใจลงทุน ผู้ลงทุนสามารถขอรับหนังสือชี้ชวนได้ที่ บลจ.เอ็มเอฟซี จำกัด (มหาชน) โทรศัพท์ 0-2649-2000 ติดต่อฝ่ายวางแผนการลงทุน กด 2 หรือ Contact Center กด 0 สาขาแจ้งวัฒนะ โทร.0-2835-3055-57 สาขาปิ่นเกล้า โทร. 0-2014-3150-2 สาขาขอนแก่น โทร.043-204-014-16 สาขาเชียงใหม่ โทร. 0-5321-8480-82 สาขาระยอง โทร. 033-100-340 สาขาหาดใหญ่ โทร. 074-232-324 – 25 หรือที่ www.mfcfund.com